cyanic-selkie/wikianc huggingface dataset:
Valdeir
Tilbake hos Bordeaux, ble han i 1994/95-sesongen satset på i angrepsduo med Christophe Dugarry. På 26 kamper fra start og 3 som innbytter, scoret Valdeir 11 mål for et lag som endte på syvendeplass på tabellen i den franske toppdivisjonen. Hele 10 av de 11 målene scoret han i første halvdel av sesongen. Sviktende målinstinkt og hjemlengsel førte så Valdeir tilbake til brasiliansk fotball. Først på et utlån til. Resten av fotballkarrieren bar preg av en omflakkende tilværelse med stadige klubbskifter.
Vasilij Mzjavanadze
Vasilij Mzjavanadze (født 20. september 1902, død 5. september 1988) var førstesekretær for kommunistpartiet i Georgia i Sovjetunionen.
Mzjavanadze arbeidet i Den røde armé som politisk kommissær under andre verdenskrig. Etter krigen ble han utnevnt til nestleder for politiske saker i Kiev militære distriktet i Ukraina i administrasjonen til den ukrainske kommunistpartiets leder, og senere sovjetiske leder, Nikita Khrusjtsjov. Georgia var på denne tiden styrt av Lavrentij Berija, som hadde vært den første sekretæren for det georgiske kommunistpartiet fra 1931 til 1938.
Da Nikita Khrusjtsjov ble generalsekretær for Sovjetunionen i 1957, ble Mzjavanadze utnevnt til kandidat uten stemmerett av det sovjetiske Politbyrået. Mzjavanadze ble fullverdig medlem med stemmerett i 1966. Mzjavanadze ble etter hvert selve symbolet på et korrupt, ineffektiv styresett. Han ble anklaget for senke statlige midler og drive ulovlig fabrikker for hans egen vinnings skyld. Blant annet organiserte han en fabrikk som produserte våpen på oppdrag fra tsjetsjenske separatist-grupperinger og andre kriminelle og mafia-medlemmer.
Hans kone Tamara, kalt dronning Tamara etter en berømt georgiske dronning fra middelalderen, ble kjent for sin dyre smak når det gjaldt smykker og antikviteter. Hans kone ble flere ganger ha blitt sett med en diamantring som var forsvunnet fra et museum og var ettersøkt av Interpol. Ringen skal ha vært en gave fra en lokal mafiaboss. I 1972 ble Mzhavanadze offentlig anklaget for korrupsjon og han ble fordømt av statskontrollerte medier.
Han trakk seg fra stillingen som førstesekretær den 28. september 1972, og han ble deretter erstattet av den ambisiøse innenriksministeren, Eduard Sevardnadze. Kort tid etter at Sjevardnadse overtok ledelsen i Georgia, gikk han aktivt til verks for å rydde opp i republikkens problemer. Sjevardnadse sparket 40 000 statlige parti- og statstjenestemenn, og arresterte 30 000 andre. Den 18. desember 1972 ble Mzjavanadze sparket fra hans stilling i Politbyrået og han trakk seg tilbake til Georgia i vanære. Han døde i september 1988, da han var 86 år gammel.
Nina Reithmayer
Nina Reithmayer (født 8. juni 1984 i Innsbruck), østerriksk aker som deltok i de olympiske vinterleker 2006 i Torino og 2010 i Vancouver.
Reithmayer vant en olympisk sølvmedalje i aking under vinter-OL 2010 i Vancouver. Hun kom på andreplass i konkurransen ener for damer bak Tatjana Hüfner fra Tyskland.
Rush County (Indiana)
Rush County er et fylke i den amerikanske delstaten Indiana.
Storbritannia under Sommer-OL 1900
Storbritannia under Sommer-OL 1900. 102 sportsutøvere fra Storbritannia deltok i atten sporter under de andre olympiske leker 1900 i Paris. Storbritannia kom på tredjeplass med medaljefordelingen femten gull-, seks sølv- og ni bronsemedaljer.
Medaljer
Det ble ikke delt ut gull, sølv og bronsemedaljer under Sommer-OL 1900 i Paris. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og  1900 i Paris.
Timothy Snyder
Timothy David Snyder (født 18. august 1969 i Ohio) er en amerikansk professor i historie, kjent for boken Dødsmarkene, Europa mellom Hitler og Stalin.
Bakgrunn og virke
Timothy Snyder mottok en bachelorgrad ved Brown University i Rhode Island i 1991 og en doktorgrad i moderne europeisk historie ved Oxford University i 1995. Han arbeidet deretter ved Harvard University og ved akademiske institutter i Paris, Warszawa og Wien. Fra 2001 har han vært ansatt ved Yale University hvor han er professor i historie med Øst-Europa, Sentral-Europa og holocaust som spesialfelt.
Boken Bloodlands: Europe Between Hitler and Stalin utkom i 2010. Boken handler om massemyrderiene av 14 millioner sivile og krigsfanger som ble foretatt av Sovjetunionen under Josef Stalin og Tyskland under Adolf Hitler i de såkalte blodlandene i perioden 1933-1945. Områdene Snyder omtaler som blodlandene (dødsmarken) er områder som i dag utgjør Polen, Ukraina, Belarus, De baltiske statene og deler av Russland. Boken ble av flere aviser og magasiner kåret til årets beste bok i 2010, bl.a. av The Economist, Financial Times og The New Republic. I 2012 ble den utgitt på norsk med tittelen: ''Dødsmarkene. Europa mellom Hitler og Stalin''. Den beskrives som hans hovedverk og ble tildelt Hannah Arendt prize for political thought.
I boken Om tyranni gir en oppskrift eller ABC i å holde tyranniet unna. Snyder frykter at USA nærmer seg tyranni og uten å nevne Donald Trump i boken er det en viktig bakgrunn.
Snyder har leseferdigheter i 10 europeiske språk, inkludert tysk, russisk, polsk, ukrainsk, belarusisk, jiddisch, tsjekkisk og slovakisk.
Chameleon (Michela Pace-sang)
«Chameleon» (norsk oversettelse: kameleon) er en maltesisk poplåt fra 2019 med artisten Michela. Sangen ble valgt av kringkasteren PBS til Maltas bidrag i Eurovision Song Contest 2019 i Tel Aviv i Israel. Sangen og en tilhørende musikkvideo ble offentliggjort 10. mars 2019, mens den offisielle utgivelsen var 4. april 2019. Sangeren Michela ble valgt til å representere Malta etter at hun vant den første utgaven av talentkonkurransen X Factor Malta. Sangen «Chameleon» ble valgt etter konkurransen.
Bakgrunn
Michela Pace vant den første utgaven av den maltesiske utgaven av X Factor 26. januar 2019. Gjennom seieren ble hun Maltas representant i Eurovison Song Contest 2019 i Israel. Sangen hun skulle delta med, ble imidlertid valgt på et senere tidspunkt.
10. mars offentliggjorde kringkasteren PBS at Michela Pace' bidrag var «Chameleon», skrevet av Joacim Persson, Paula Winger, Borislav Milanov og Johan Alkanas. Sangen og musikkvideoen ble sluppet samme dag på Eurovision Song Contests offisielle YouTube-kanal. Den kommersielle utgivelsen skjedde imidlertid først 4. april.
Gjennom loddtrekning ble Malta trukket til å delta i semifinale 2, torsdag 16. mai. Det endelige startnummeret, nummer 11, ble avgjort av showets produsenter. I avstemningen ble sangen blant de ti beste i semifinalen, og kvalifiserte seg dermed til finalen lørdag 18. mai. I finalen ble «Chameleon» nummer 14 av 26 deltakere.
Media vita in morte sumus
Media vita in morte sumus er den første strofen på en koral fra tidlig middelalder. Den blir tilskrevet Notker Balbulus, død 992, men kan ha eldre kilder, helt tilbake til orientalsk liturgi musikken. Koralen er gjendiktet og utvidet av Martin Luther (Mitten wir im Leben sind), og videre gjendiktet til norsk av Magnus Brostrup Landstad (Midt i livet finnes vi).
Opprinnelse)
Landstad tilskriver koralen Notker den stamme (ca. 840–912). Andre kilder mener den stammer fra orientalsk liturgi.
Gjendiktninger
Teksten er utgangspunktet for Martin Luthers gjendiktning i salmen Mytten wir ym leben synd / mit dem todt vmbfangen. Luther har tilføyet to vers der de innledende strofenes mening utdypes. Salmen lyder idag Mitten wir im Leben sind / mit dem Tod umfangen. Salmen er inntatt i den tyske Evangelisches Gesangbuch som nummer 518. Den finnes også I den tyske, katolske sangboken Gotteslob (2013), som nummer 503. I M. B. Landstads Kirkesalmebok er salmen inntatt som nummer 204. Landstads gjendiktning er bygget på Luthers salme, og innledes med strofen Midt i livet finnes vi / Stedt i dødens våde. Sibelius-akademiet viser til en melodi fra 1695 med teksten Hela werlden klagar sigh og oppgir Media vita in morte sumus/Mitten wir im Leben sind som salmens forbilde. Koralen ble oversatt til svensk av Olaus Petri og inntatt i Swenske songer eller wisor 1536. Den går idag (2019) under tittelenVi på jorden leva här.
Samtaler
Samtaler, Samtalene eller Lunyu (kinesisk: 论语 / 論語, pinyin: Lùnyǔ eller Lún yǔ), også kalt Konfucius' analekter , er et kinesisk skrift fra ca. 450 f.Kr. som regnes som en av de konfucianske klassikere. Verket fremstilles som læreutsagn fra filosofen Konfutse (Konfucius, 551-479 f.Kr.), og ble antagelig sammenstilt kort tid etter hans død. Den eldste samlede utgaven er kjent i dag finnes i Samlede forklaringer til Samtaler, Lunyu jijie av He Yan (død 249).
Verket utgjør et collage av ca. 500 korte aforistiske fragmenter, og hvert enkelt utsagn står som regel uten å bli føyd inn i noen kontekst. I form og innhold kan boken minne om Platons opptegnelser om Sokrates' dialoger med sine disipler.
Konfutse og hans samtaler
Teksten inneholder både korte dialoger i en form hvor eleven spør og mesteren svarer, og løsrevne aforistiske utsagn. Noen av utsagnene er karakteristikker av personer i samtida, mens andre er helt generelle.
Det er en vanlig antagelse at Analektene ble forfattet over en periode på 30 til 50 år. De ble påbegynt i vår- og høstannalenes tid, og ble i sin opprinnelige form fullført i de stridende staters tid.
Bortimot tretti av Konfutses disipler er navngitt i Samtaler. Noen av dem nevnes bare en gang, mens andre som Zilu og Zigong er nevnt ca. førti ganger.
Versjonshistorie
Det er en rekke uklare steder i Analektene, og det er også utsagn som man i dag erkjenner at ikke kan ha stammet fra Konfutes egen munn. Slik verket er kjent i dag, synes det som om det i det vesentlige var tre originaltekster som stod til disposisjon. Den ene stammet fra den gamle staten Lu, der Konfutse ble født og der han tilbagte det meste av sitt liv. Den annen stammet fra Qi; denne teksten var mer utførlig og synes å ha oppstått senere enn den første. Den tredje teksten, gu-utgaven, regnes som den mer autentiske, og den var også den aller eldste. Denne såkalte «Gamle Lunyu» ble oppdaget ca. 150 f.Kr. i Konfucius' bolig. Den var skrevet med tegn som datiden hadde vanskelig for å tolke, og derfor forble den upåaktet i lengre tid.
Den eldste referansen til verket finnes i bibliografien i historieverket Hanshu (Historien om det forrige Han-dynastiet) av Ban Gu (32-92). Ban Gu nevner hele 12 titler i bibliografiens seksjon for Samtaler, blant dem Lu-, Qi- og Gu-utgaven. Også Mengzi (372-289 f.Kr.) og verket Zuozhuan (ca. 390 f.Kr.) siterer utsagn av Konfutse, uten at Samtaler nevnes særskilt.
Mye av det opprinnelige materiale fra de eldste utgavene er tapt, ikke minst på grunn av den omfattende bokbrenningen av konfucianske og nær alle andre skrifter som ble forordnet og gjennomført under Qing-dynastiet i 213 f.Kr.. Det som overlevde denne brannen var dokumenter som enkelte filosofer hadde holdt unna med fare for sine egne liv, dokumenter som ble oppdaget i ettertid, og nedtegnelser av gjenfortellinger eller utenatlærte segmenter av de gamle bøker.
Den eldste samlede utgaven som er kjent i dag finnes i Samlede forklaringer til Samtaler, Lunyu jijie av He Yan (død 249). Tittelen og fremstillingen ser ut til å forutsette at det fantes tidligere kommentarer og forklaringer til verket. Etter denne er det flere kommentatorer. Ma Rong (79-166) og hans elev Zheng Xuan (127-200) skrev betydelige kommentarer til Lunyu; disse er ikke kjent for ettertiden annet enn indirekte og i fragmenter. Store utdrag fra Zheng Huans verk er imidlertid funnet i Dunhuang i 1899 og i Turfan i 1970-åra.
Huang Kans (488-545) verk Lunyu yishu inneholder både teksten fra Samtaler, He Yans kommentarer til teksten og andre kommentarer. He Yan siterer fra åtte andre verk, mens Huang Kan siterer fra hele tretti tidligere kommentarer, både konfutsianere, buddhister og daoister. Flere av Huang Kans kilder var høye embetsmenn og offiserer, noe som kan sees som uttrykk for Konfutses gjennomslagskraft. .
Verkets betydning
Konfutse fikk en enestående innvirkning på den kinesiske kultur og historiske utvikling i over to årtusener etter sin tid. Han var imidlertid en praktiker, og formidlet sin lærdom direkte til sine disipler. Derfor er det etter all sannsynlighet intet verk som er blitt forfattet av ham (selv om tidlige konfucianere likte å forestille seg det). Analektene kommer imidlertid sannsynligvis svært tett på Mesterens egne ord. De ble skrevet og kompilert av hans disipler og etterfølgere. De fremstilles som utsagn fra de dialogene han hadde med disiplene.
Analektene inngikk sammen med de øvrige kinesiske klassikere som kjernepensum i de keiserlige embedsmannseksamener som nesten alle mandarin måtte bestå. Dette eksamenssystemet tok til allerede under Jin-dynastiet (265-420) og ble ikke avskaffet før tidlig på 1900-tallet.
Oversettelser
Analektene er blitt oversatt til mange språk, ofte en rekke ganger. De er så fulle av konfucianske uttrykk som dessuten ofte benyttes upresist at det store antallet oversettelser kan være nyttig. Blant engelske oversettere må nevnes James Legge, Arthur Waley, Charles Muller og William Edward Soothill.
De første utgavene på norsk var Sten Bugges utvalg i serien Religionens stormenn i 1942, og et utvalg via engelsk i 1949. Ole Bjørn Rongens nynorskoversettelse direkte fra kinesisk kom i 1998. Rongen har også oversatt andre kinesiske klassikere. Rongen gjør i forordet rede for sine oversettelsesvalg når det gjelder flere av nøkkelbegrepene.
St. Joseph County (Indiana)
St. Joseph County er et fylke i den amerikanske delstaten Indiana.
Obersturmführer
Obersturmführer var en grad som ble benyttet i det nasjonalsosialistiske Tyskland innen Schutzstaffel (SS) og Sturmabteilung (SA). Den kan oversettes til norsk som «overstormfører». Den ble først benyttet i 1932 som følge av at SA vokste slik at det ble behov for flere offisersgrader. Samtidig ble den også innført i SS.
En SA-Obersturmführer ledet ofte et kompani på ca. 100 mann. Innen SS kunne en Obersturmführer blant annet være både stabsoffiser, offiser i Gestapo, leder i konsentrasjonsleir eller troppsjef i Waffen-SS.
Både innen SS og SA tilsvarte graden Obersturmführer graden Oberleutnant i Wehrmacht, eller tilsvarende løytnant på norsk.
Nordmenn som hadde denne graden under andre verdenskrig var blant andre Fredrik Jensen, Sophus Buck M. Kahrs, Rolf Ugelstad, Richard Børresen, Tor Marstrander, Oscar Olsen Rustand, Finn Rustad, Kristian Prytz, Peter Thomas Sandborg, Martin Skjefstad, Otto Andreas Holmen, Rolf Wirum, Harald N. Sødahl, Ole Brunæs, Hans Georg Holter, Thorvald Thronsen, Ola O. Furuseth, Frode Halle og Thorelius Dahl.
Julia (publikasjon)
Julia er et periodikum som utgis hver tredje uke av Egmont Serieforlaget. Bladets målgruppe er jenter mellom 9 og 14 år. Bladet presenterer tester, konkurranser, relasjonsstoff, klær, hår, nytt fra kjendisverdenen og historier fra virkeligheten. Fokusgrupper arrangeres for å for å holde redaksjonen oppdatert med lesernes virkelighet.
Jon Kvalbein
Jon Kvalbein (født 20. august 1940) er en norsk pedagog, redaktør og skribent. Han var redaksjonssekretær og siden redaktør av tidsskriftet Fast Grunn fra 1963 til 2003. Han har vært en aktiv debattant i dagspressen, særlig i Dagen, Vårt Land og Aftenposten.
Julia (publikasjon)
Opplag
Bekreftede netto opplagstall fra Mediebedriftenes Landsforening:
Historie
Nettsiden til Julia, Julia.no, hadde et forum før, i likhet med andre Egmont-eide nettsider slik som Donald.no, Andeby.dk, og Kalleanka.se, men i dag, omdirigerer siden til klikk.no/julia.
Jon Kvalbein
Biografi
Kvalbein tok examen artium på Kristelig Gymnas i 1959 og studerte deretter realfag. Han ble cand.real. med fysikk hovedfag ved Universitetet i Oslo 1965, hans hovedoppgave var innen radioaktiv stråling. Deretter tok han pedagogikk mellomfag i 1966. Han var så lektor og inspektør ved Oslo lærerhøgskole fra 1966 til 1987, da han ble rektor på Kvitsund gymnas, en stilling han hadde til 2000. De siste årene før han ble pensjonist i 2002 var han lektor samme sted.
Verv
Jon Kvalbein har vært medlem av flere offentlige utvalg. Han var medlem av Kringkastingsrådet i 8 år og nestformann i Lærerutdanningsrådet i 4 år.
Han var medlem av Norsk Luthersk Misjonssambands hovedstyre i 18 år og var styremedlem i Norsk Lærerakademi, Norea Radio, Kristelig Gymnasium, Danielsens skoler og Kristne Friskolers Forbund.
Han er bror av Hans, Asbjørn, Aage og Agnar Kvalbein.
Vennesla stasjon
Vennesla stasjon lå opprinnelig til den smalsporede Setesdalsbanen og stod ferdig da banen ble åpnet på strekningen Kristiansand – Byglandsfjord i 1895. Stasjonsbygningen er i likhet med de øvrige stasjonene som opprinnelig lå til Setesdalsbanen tegnet av Paul Due.
Vennesla ble tilknyttet Sørlandsbanen da denne åpnet på strekningen Nelaug – Kristiansand i 1938. Samtidig ble Grovane, mindre enn 4 km lengre nord i kommunen, endestasjon for Setesdalsbanen.
Stasjonens beliggenhet er ca. 2 km syd for sentrum av Vennesla og har aldri isolert sett vært en god løsning for persontrafikk. Jernbanemydighetene håpet at Vikeland skulle utvikle seg til en stasjonsby slik trenden var andre steder i Norge på denne tiden. Dette slo aldri til og stasjonen fremstår den dag i dag som litt usentral. Beliggenheten ble i sin tid bestemt av hensynet til industrien og det ble bygd to sidespor til Byggma og Hunsfos fabrikker. Disse sidesporene er i dag uten trafikk. Sporet inn til Byggma er tatt bort. Deler av sporet inn til Hunsfos fabrikker eksisterer ennå, men mye er fjernet.
Stasjonen har busstilknytning og trafikkeres av to ruter som går til Vennesla og Kristiansand.
Stasjonen er ubetjent og har ikke billettautomat.
Elijah Coleman Bridgman
Elijah Coleman Bridgman  (født 22. april 1801 i Belchertown i Massachusetts i USA, død 2. november 1861 i Shanghai i Kina) var en av de første amerikanske protestantiske misjonær utsendt til Kina. Han var også en av dem som la grunnlaget for amerikansk sinologi.
Under forhandlingene for å sikre amerikanerne handelstilgang til Kina assisterte Bridgman som oversetter og rådgiver fra 1842 til 1844. Kort etter at han hadde døpt sin første konvertitt flyttet han til Shanghai i 1847, der han for det meste var opptatt med bibeloversettelsesarbeid. Hans versjon av Bibelen på kinesisk kom ut kort tid etter hans død.
Diploschema
Diploschema er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
Middelsstore, lang og slanke, brunlige trebukker. Antennene er mindre enn halvparten så lange som kroppen. Pronotum er avrundet firkantet, mørkbrunt og kraftig punktert. Dekkvingene er parallellsidige og brunlige.
Utbredelse
Slekten er utbredt i Sør-Amerika.
Mosjøen Anode
Mosjøen Anode ANS var et eget selskap, som produserte anoder som brukes i elektrolyseproduksjon av aluminium. I dag er selskapet integrert i den ordinære driften til aluminiumsverket Alcoa Mosjøen. Fabrikken startet sin produksjon i mai 2007 og ligger i Mosjøen by i Vefsn kommune i Nordland. Selskapet var drevet av Elkem frem til 2009, men ble så overtatt av Alcoa. Anodebakeriet er i dag i full drift, har om lag 70 ansatte og produserer ca. 290 000 tonn anoder hvert år. Kundene er hovedsakelig Alcoas verk på Island samt Alcoas smelteverk i Mosjøen. Gassnor har bygget et gassanlegg i tilknytning til fabrikken forsyner anlegget med LNG-gass.
Den hvite niggeren
Hvit Nigger er en norsk dokumentarfilm om forfatteren Ingvar Ambjørnsen.
Filmen ble vist på NRK 1 under vignetten Fakta på lørdag lørdag 15. oktober 2011.
31. serierunde i Premier League 2007/08
31. serierunde i Premier League 2007/08 begynte 22. mars 13:45 med Tottenham mot Portsmouth. Videre ble det spilt seks kamper 16:00 og en kamp ble spilt 18:15. 23. mars spilte Manchester United mot Liverpool og Chelsea mot Arsenal.
Magdeburgske halvkuler
thumb|right|250px|Gaspar Schotts tegning av Otto von Guerickes eksperiment. thumb| De magdeburgske halvkuler var et par store halvkuler laget av kopper, ca. 50 cm i diameter, og slipt slik at de passet akkurat til hverandre. Kantene med smurt inn med fett og lufta pumpet ut. Det ble da dannet et vakuum inni hulommet, og de to halvkulene kunne ikke bli dratt fra hverandre, selv ikke med åtte hester som dro fra hver sin side.
Magdeburgske halvkuler ble oppfunnet av den tyske vitenskapsmannen og borgermester i Magdeburg Otto von Guericke. Det var i 1650 han hadde funnet opp ei luftpumpe. Det første kunstige vakuum hadde blitt laget noen år tidligere av den italienske vitenskapsmannen Evangelista Torricelli, og han inspirerte Guericke til å gjøre dette eksperimentet. Det var den 8. mai 1654 den dramatiske demonstrasjonen fant sted, foran Riksdagen i Regensburg, med keiser Ferdinand III til stede. 30 hester – 15 på hver side – lyktes ikke å dra halvkulene fra hverandre. I 1656 gjentok han eksperimentet i Magdeburg – hvor han også var borgermester – nå med åtte hester på hvert drag. I 1663 (noen kilder sier 1661) gjentok han forsøket i Berlin, da med 24 hester.
Kraften som holder de to halvkulene sammen er lik trykket på det arealet avgrenset av sammenføyingen av halvkulene, i dette tilfellet arealet av en sirkel med diameter = 50 cm. Det er usikkert hvor godt vakuumet var som Guericke laget, men vi må regne med at luftpumpa hans neppe klarte å dra ut all luft. Imidlertid skulle trykket være lik krafta som skal til for å løfte en bil eller en liten elefant.
Eksperimentet ble svært populært for å demonstrere prinsippet med lufttrykk, og mange mindre kopier med magdeburgska halvkuler ble laget, og blir brukt i dag også. Eksperimentet har blitt brukt som motiv på i alle fall to tyske frimerker.
De originale halvkulene er bevart i Deutsches Museum i München.
Juan de Dios M. Pueblos
Juan de Dios Mataflorida Pueblos (født 8. mars 1943 i Loon på Filippinene, død 21. oktober 2017 i San Juan City) var filippinsk katolsk biskop av Butuan på Mindanao på Filippinene.
Liv og virke
Juan de Dios Mataflorida Pueblos ble presteviet i 1968. Den 29. april 1985 ble han utnevnt av pave Johannes Paul II til titularbiskop og til hjelpebiskop i  Davao. Den 3. gebruar 1987 utnevnte samme pave ham til biskop av Kidapawan. Så ble han utnevnt til biskop av Butuan den 27. november 1995.
Episkopalgenealogi
Hans episkopalgenealogi er:
Bowling under Panamerikanske leker 2011
Bowling under Panamerikanske leker 2011. Bowling var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Totalt ble det konkurrert om fire titler, single og parturnering for både damer og menn. USA ble beste nasjon med tre gullmedaljer foran Colombia med en.
Howqua
Howqua var tilnavnet på den mest innflytelsesrike hong kjøpmannen i De tretten faktorier i Kanton i Kina under Qing-dynastiet. Navnet var et kallenavn som gikk i arv gjennom generasjonene.
En av dem regnes for å blitt verdens rikeste mann i sin tid. Det var Wu Bingjian (1769-1843; 伍秉鉴), kjent bare som «den annen Howqua». Det var faren hans, Wu Guorong, som hadde grunnlagt familiebedriften og var dermed den første howqua.
Wu Bingjuan hadde nære bånd til de engelske og amerikanske handelsmagnatene James Matheson, Matthew Jardine, William Jardine, Samuel Russell og Abiel Abbot Low.
Morgan Opheim Mathisen
Morgan Opheim Mathisen (født 18. november 1998) er en norsk ishockeyspiller. Mathisen spiller på den norske 1. divisjonsklubben Gjøvik, men er fra Lillehammer og har spilt for Lillehammer Ishockeyklubb, han spilte der fram til 2018.
Sebastian Zalo
Sebastian Emmanuel Zalo (født 5. januar 1997) er en artist fra Horten. Han har en mor fra Norge, og en far fra Elfenbenkysten. Zalo tilbrakte mye av sin barndom utenlands, blant annet i England og Egypt.
Han debuterte i desember 2017 med låten «Du ser». Siden det har han gitt ut to mixtapes, På Høytid med lavkultur (2018) og Levende drøm (2019). I 2019 signerte han også til Xenon Sounds, og i 2020 inngikk Xenon Sounds, Sebastian Zalo og Universal Music et samarbeid. Den første låten fra samarbeidet, «Kjære frykten min» ble sluppet 17. April 2020. Høsten 2020 slapp han sitt debutalbum RTRO//SPKT. Samme høst opptrådte han blant annet på Lindmo og God morgen Norge og ble også nominert som årets nykommer på P3 Gull. Våren 2021 gav han ut sin første singel for året, «Dra tilbake». I februar 2021 ble han nominert til Spellemannprisen 2020 for årets gjennombrudd. Han var en av de medvirkende unge artistene i NRKs musikalske underholdningsprogram  våren 2021.
Zalo synger «Magi» – kjenningsmelodien til NRKs julekalender Kristiania magiske tivolitheater, som først ble sendt julen 2021. Låten ble skrevet og produsert med Zalos faste kompanjonger og.
Gustav Guldberg
Gustav Adolph Guldberg (født 27. oktober 1854 på Nannestad, død 23. april 1908 i Kristiania) var en norsk professor i medisin, ekspert på hvalen.
Etter examen artium 1873 tok han eksamen som cand.med. i 1881 og arbeidet deretter som konservator ved Zootomisk museum. Siden studerte han anatomi og histologi og arbeidet med preservering av hval utenfor Finnmark, som resulterte i en dr.philos.-grad i 1887 på en avhandling om hvalens insula (del av hjernebarken). Han ble professor ved Karolinska Institutet 1888, men gikk umiddelbart over til Det Kongelige Frederiks Universitet i hjemlandet og var professor ved Anatomisk institutt (UiO) i årene fra 1888 til 1908. Han etterfulgte Jacob Munch Heiberg som instituttets bestyrer. Sammen med Fridtjof Nansen påviste han at fosteret til nise har litt bakben. Til mye av dette arbeidet fikk han satt opp et nytt mikroskop og ansatte Fredrik Georg Gade til å være prosektor. Bestyrerjobben ble etter hans død i 1908 videreført av Kristian Emil Schreiner som også videreførte hans såvidt påbegynte studier av skjelettene fra Osebergskipet.
Han var sønn av prest og forlegger Carl August Guldberg (1812–92). Blant hans mange søsken finner man matematikeren Cato Guldberg (1836–1902), matematikeren Axel Guldberg (1838–1913) og diakonissen Cathinka Guldberg (1840–1919). Han var far til patologen Gustav Guldberg (1897–1938).
Filosofiåret 1964
Filosofiåret 1964 er en oversikt over hendelser, utgivelser og personer med tilknytning til filosofi i 1964.
Zheng Xuan
Zheng Xuan (tradisjonell kinesisk: 鄭玄, forenklet kinesisk: 郑玄, pinyin: Zhèng Xuán, Wade-Giles: Cheng Hsuan, født 127 i Gaomi i dagens provins Shandong i Kina, død 200) var en innflytelsesrik konfuciansk vismann under det senere Han-dynastiet 東漢朝 i antikkens Kina. Han var en disippel av Ma Rong (馬融).
Han huskes for sitt arbeide med å utvikle en fullstendig og autoritativ versjon av Samtaler, som så langt kun forelå i divergerende utgaver og fragmenter.
Zheng Xuans samlede verker foreligger under tittelen Zheng Kangcheng ji (郑康成集) i samlingen Han Wei Liuchao mingjia ji chuke (汉魏六朝名家集初刻).
Årringer
Årringer har flere betydninger:
France-Albert René
France-Albert René, eller Albert René, (født 16. november 1935 i Victoria, død 27. februar 2019 på Mahé, Seychellene ) var en seychellisk politiker. Han var president på Seychellene fra 1977 til 2004.
Bakgrunn
René studerte i Sveits og ved King's College i London. Han ble advokat i 1957.
Politiker
I 1964 grunnla René Seychelles People's United Party (SPUP), som ivret for selvstendighet for Seychellene fra kolonimakten Storbritannia.
Da Seychellene ble selvstendig 29. juni 1976, ble James Mancham president og René statsminister.
President
René erobret presidentmakten etter at et statskupp i juni 1977 avsatte president James Mancham. Kuppet var ublodig, men 10,000 av landets innbyggere ble drevet på flukt. René lanserte et radikalt politisk program, som gjorde Seychellene til en sosialistisk ettpartistat. I utenrikspolitikken fulgte René en alliansefri og atomvåpenfri linje.
I 1981 forsøkte Mancham å gjenerobre makten ved hjelp av sørafrikanske leiesoldater, men forsøket var mislykket og René fikk støtte av soldater fra Tanzania. Året etter ble et mytteri i hæren slått ned.
I 1991 ble det igjen åpnet for flere partier i Seychellene. En demokratisk grunnlov ble innført i 1993 og det ble avholdt frie valg. Ved presidentvalget i 1993 vant René, som nå representerte Seychelles People's Progressive Front (SUPF), over rivalen James Mancham med 59,5 % av stemmene. René vant også presidentvalget i 1998, denne gang med 66,7 % av stemmene, og i 2001 med en stemmeandel på 54,2 %.
René trakk seg i 2004 fra presidentembetet og overlot det til James Michel, som til da hadde vært visepresident.
Giurgiu (by)
Giurgiu er hovedstaden i Giurgiu fylke, Romania, i landskapet Valakia. Byen ligger på flatlandet og i våtmarksområder på Donaus venstre bredd, rett overfor den bulgarske byen Ruse på motsatt bredd. Giurgiu ligger 490,5 kilometer fra Donaus utløp ved Sulina.
Tre øyer ligger mellom byen og elven. Den største av dem, Smarda verner om byens havn. Det rike jordbruksområdet mot nord krysses av jernbanelinjen til București. Da jernbanen ble åpnet i 1869 var det som den første i landet. Etter åpningen ble den forlenget ut på øya Smarda. Giurgiu eksporterer tømmer såkorn, salt og petroleum og importerer kull, jern og tekstiler.
Vennskapsbroen Giurgiu-Ruse krysser elven i utkanten av byen. Sovjetunionen bidro i perioden 1952 til 1954 til å bygge broen over til Ruse i Bulgaria.
Befolkning
I henhold til folketellingen i 2007 bodde det 68 923 personer i byen, mot 69 345 i 2002. Tilsvarende tall var i 1900 13 977 og i 1930 30 348 personer
Historie
Giurgiu ble trolig grunnlagt i det fjortende århundret som en havn ved Donau for forretningsmenn fra Genova. De etablerte også en bank og handlet i silke og fløyelsstoffer. Byen oppkalte de etter Genovas skytshelgen, San Giorgio (Sankt Georg).
Som festningsby opptrer Giurgiu ofte i krigene for å beherske Donaus nedre løp. Særlig gjaldt dette under Mihai Viteazul (1593–1601) og i hans kamp mot tyrkerne. Senere var byen sentral i de russisk-tyrkiske krigene. Byen ble brent i 1659. I 1829 da festningsverkene endelig ble ødelagt, var det eneste gjenværende for byens forsvar en festning på Sloboziaøya, knyttet til fastlandet med en bro.
Thomas Elsebutangen
Thomas Elsebutangen (født 29. mars 1998) er en norsk fotballspiller som fra den 31. desember 2022 er klubbløs.
Han ble hentet fra Pors Grenland høsten 2016, og skrev da under på en avtale som binder han til hovedstadsklubben ut sesongen 2019. Elsebutangen fikk sin a-lagsdebut den 28. august samme år, etter å ha blitt byttet inn i det 89. minutt i en 1–2 seier over Odd.
Pacific Coast Hockey Association
Pacific Coast Hockey Association (PCHA) var en profesjonell ishockeyliga tidlig på 1910-tallet som besto av lag fra den canadiske provinsen Britisk Columbia samt fra de amerikanske delstatene Washington og Oregon.
Ligaen ble grunnlagt 1911 og ble oppløst i 1924 da den ble slått sammen med Western Canada Hockey League.
Resultater
I sin samtid ble PCHA regnet som en av de fremste ishockeyligaene sammen med NHA og det forekom en stor utveksling av spillere mellom disse ligaene. Fra 1913 ble ligaen knyttet til Stanley Cup. I 1915 vant Vancouver Millionaires Stanley Cup etter å ha slått Ottawa Senators i finaleserien med 3-0 i kamper. I 1917 vant Seattle Metropolitans Stanley Cup etter å ha slått Montreal Canadiens med 3-1 i kamper.
Victoria Cougars vant Stanley Cup 1925 som medlem av WCHL.
Nyvinninger
Ligaen introduserte en rekke nye regler som siden har preget ishockeysporten. Blant disse er:
Tage
Kjente personer med navnet
Personene i listen er ordnet kronologisk etter fødselsår.
Pacific Coast Hockey Association
Nyvinninger
PCHA utviklet også et system for farmerlag, og var den første canadiske ligaen som utvidet inn i USA.
Louis Williquet
Louis Williquet (1890, død ukjent) var en belgisk vektløfter som deltok i de olympiske leker 1920 i Antwerpen.
Williquet vant en olympisk sølvmedalje i vektløfting under OL 1920 i Antwerpen. Han kom på andreplass i den nest letteste klassen, lettvekt opp til 67,5 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 240,0 kilo, eller 17,5 kg mindre enn gullvinneren Alfred Neuland fra Estland. Vektløftkonkurransen besto av tre løft, rykk og støt med en hånd og støt med begge hendene. Det var 12 utøvere fra 10 nasjoner i lettvektklassen som ble avviklet 29. august 1920.
Lu Zhi
Lu Zhi er navnet til flere personer:
Enevold Brandt
Enevold Brandt (født 7. september 1738, død 28. april 1772) var en dansk politiker og lensgreve.
Brandt studerte jus og ble 1764 assessor i Højesteret. Han var imidlertid allerede i 1755 blitt knyttet til hoffet som hoffjunker, og etter hvert valgte han å gjøre karrière ved hoffet. Her støtte han sammen med Christian VIIs yndling, grev Holck, og dristet seg til å skrive et brev til kongen, hvor han både angrep sin rival og roste seg selv (2. mai 1768). Svaret på brevet var imidlertid en ordre fra kongen om å forlate København innen 24 timer og de kongelige stater i løpet av 8 dager. Han ble likevel snart tatt til nåde igjen.
Han hadde allerede tidligere blitt kjent med Struensee og da Struensee tok den faktiske makten i kongeriket mente han han kunne ha nytte av Brandt, og Brandt kom derfor til å få stor innflytelse under Struensees styre. Han fikk avskjediget rivalen Holck, og i 1771 ble han utnevnt til lensgreve.
Struensees og Brandts velmaktsdager varte imidlertid ikke lenge. Natten mellom 16. og 17. februar 1772 ble Struensee og Brandt arrestert og satt i Kastellet. Brandt ble anklaget for ved flere anledninger å ha prylet kongen. Begge ble kjent skyldige i majestetsfornærmelse, og Christian VII underskrev dødsdommen.
Beredskabsstyrelsen
Beredskabsstyrelsen er en dansk etat under Forsvarsministeriet med redningsberedskabet (det vil si brannvern og sivilforsvar) som ansvarsområde. Etaten består av en tilsyns- og rådgivningsavdeling, en operativ avdeling (tidligere Civilforsvaret/Beredskabskorpset), en administrativ avdeling og et direksjonssekretariat.
Som direktorat fører Beredskabsstyrelsen tilsyn med de kommunale redningsberedskapene og rådgir disse og øvrige myndigheter på beredskapsområdet. Den operative avdeling omfatter dels det statlige redningsberedskapet på i alt fem beredskapssentra, to skoler, et frivilligsenter, dels internasjonale nødhjelpsoppgaver.
Etatens sentrale del ligger i Birkerød.
Harald Martin Stokke
Stokke var utdannet ved Universitetet i Oslo og var i mange år rektor på Atlanten videregående skole.
Cessna 205
Cessna 205
Glaucopsyche nausithous
Glaucopsyche nausithous er en av blåvingene, en dagaktiv sommerfugl i gruppen glansvinger.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Vingene holdes sammenlagt opp og ut fra kroppen, og vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Eggene legges direkte på næringsplantens blader.
Andreas Johansen
Andreas Johansen (født 5. oktober 1998) er en norsk ishockeyspiller. Johansen er målvakt på den norske 1. divisjonsklubben Gjøvik, men er fra Oslo og Ungdomsperioden tilbragte han i Vålerenga Ishockey og Manglerud, før han gikk til Kongsvinger Knights foran 2018/19-sesongen. Det ble 14 kamper der, før han kom til Gjøvik da Kongsvinger gikk konkurs.
Glaucopsyche nausithous
Larvene
Larven er radikalt forskjellige fra de voksne, både i levevis og i kroppsbygning. Den lever som plantespiser. Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Glaucopsyche nausithous lever i samspill (symbiose) med maur-arten Myrmica rubra. Blåvingelarven utskiller et sukkerholdig stoff og aminosyrer, kalt honningdugg, fra en kjertel på bakkroppens sjuende ledd. Maur tiltrekkes og spiser dette stoffet, samtidig gir dette sommerfuglen en viss beskyttelse.
Puppen
Glaucopsyche nausithous tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i.
Maria Liku
Maria Liku (født 27. april 1990) er en fijiansk vektløfter som konkurrerer i -63 kg. Hun representerte landet sitt under Sommer-OL 2012 i London, der hun kom på 168plass.
Tuyas to ektemenn
Filmen vant Gullbjørnen ved Filmfestivalen i Berlin i 2007.
Helmut Bantz
Helmut Bantz (født 14. september 1921, død 4. desember 2004) er en tidligere tysk turner og Olympisk mester. Han fikk en gullmedalje i sprang under Sommer-OL 1956 i Melbourne han deltok for Det forente tyske laget. Etter å ha kjempet for Tyskland under Den andre verdenskrig ble han tatt av Britiske styrker i 1945 og ble tatt til England. Etter å ha blitt sluppet fri fra status som krigsfange i 1948 ble han værende i England i stand til å ta jobb som bonde. Et par måneder senere, fungerte Bantz som uoffisiell trener av det mannlige britiske turnlandslaget under OL 1948 i London.
Petter Mejlænder
Petter Mejlænder (født 1. mai 1952) er en norsk journalist, forfatter og oversetter.
Petter Mejlænder har arbeidet som frilansjournalist for flere redaksjoner. Han debuterte som forfatter med sin egen bok Ut – et mytisk livsløp i 1976 og oversatte bøker fra tysk av psykiateren Wilhelm Reich og forfatteren Hermann Hesse. Mejlænder har også vært litteratur- og teaterkritiker.
Fra 1980 arbeidet Petter Mejlænder i Statens informasjonstjeneste og fra 1987 som informasjonssjef for flere regjeringer, blant annet som den første lederen for Regjeringens kriseinformasjonsenhet (Kriseinfo). Mejlænder var fra 1991 til 2000 ansatt som journalist i NRK P2, radioens kulturkanal, der han særlig arbeidet med kulturnyheter og egne programmer, deriblant Kulturbeite, Kulturnytt og Kulturdebatt. Mejlænder arbeidet også i nyhets- og aktuaitetsprogrammene Dagsnytt, Søndagsavisa og Ukeslutt.
Mejlænder var redaktør for avisa Den nye staten, og har i flere år holdt taler for Human-Etisk Forbunds navnefestarrangementer.
Petter Mejlænder bor i Bærum sørvest for Oslo.
Cessna 207
Cessna 207
Adam Lambert
Adam Mitchel Lambert (født 29. januar 1982) er en amerikansk sanger og tidligere deltaker på American Idol. Han har også vært gjest i TV-dramaseriene Glee og Pretty little liars.
RusAir Flight 243
RusAir Flight 9605 (også kalt RusAir Flight 243) var en flyulykke der et RusAir-fly av typen Tupolev Tu-134 krasjet rett før landing på Petrozavodsk Airport i Russland nær midnatt den 21. juni 2011. Rett etter ulykken var antallet omkomne 44, og skadde 8. En av de skadde, en 10 år gammel gutt, døde på sykehus av skadene neste dag, og ytterligere to personer døde av skadene fire dager senere.
Adam Lambert
Ved siden av sin solokarriere har Lambert siden 2011 hatt et samarbeid med rockebandet Queen, som hovedvokalist i Queen + Adam Lambert. Samarbeidet ble en stor suksess og førte til at de i 2014 startet en lang verdensturné.
RusAir Flight 243
En etterforskningskomité skal forsøke å avklare årsakene til ulykken. Foreløpige undersøkelser tydelig på en kombinasjon av dårlig vær og menneskelig svikt. Luftfartskommisjonen МАК uttalte tidlig at de utelukket teknisk feil.
Omkomne og skadde
Blant de omkomne var fem russiske atomeksperter involvert i Irans atomprogram.
Følger
Etter ulykken ble det vedtatt å fase ut flytypen Tu-134. På det tidspunktet fantes det 179 slike fly i landet, men bare 90 av dem var i drift. Det ble også vedtatt at alle fly over 5 700 kg, eller med flere enn 9 seter, skal pålegges å ha et system som varsler avstand til bakken.
Adam Lambert
Idol
I 2009 kom han på andreplass i American Idol. Bilder av Lambert som kysset en gutt dukket opp på Internett før finalen, og det var mye spekulasjoner om Lambert var homofil. Da han ble spurt av magasinet Rolling Stone om han trodde spekulasjonene rundt hans seksuelle orientering påvirket muligheten hans til å vinne American Idol, svarte han: «Probably» (antageligvis). Han sto frem etter finalen og erkjente sin homoseksualitet. Mange mente at Lambert var den «virkelige» vinneren av Idol, og at han tapte grunnet spekulasjoner angående hans seksualitet.
I finalen sang han først «Beth» av Kiss alene, så sang han Detroit Rock City og «Rock and Roll All Nite» sammen med Kiss. Deretter sang han og Kris Allen «We Are The Champions» sammen med Queen.
Debutalbum og skandaleopptreden
Han ga ut sitt debutalbum For Your Entertainment den 23. november 2009. Han skapte avisoverskrifter da han under fremførelse av tittelsporet på albumet på American Music Awards 22. november 2009, som ble sendt direkte på TV, simulerte oralsex med en annen mann, samt kysset et mannlig medlem av bandet. Kysset ble forsøkt sensurert ved at kameraet zoomet vekk, mens kameraet kuttet under oralsex-simuleringen. Det kom inn 1 500 klager på stuntet til Lambert, og han ble i etterkant nektet fra å møte på planlagte opptredener på både Good Morning America og Jimmy Kimmel Live som resultat.
Lambert svarte om oppstyret at underholdningsindustrien i USA er dobbeltmoralsk, og at kvinnelige artister har flyttet grensene i en årrekke, men når en mann gjør det friker alle ut. Han uttalte så at det ikke var for å irritere folk, men for å promotere artistisk ytringsfrihet.
Musikkvideoen til sangen For Your Entertainment er regissert av norske Ray Kay.
Albumet solgte 198 000 eksemplarer i USA den første uken, 118 000 flere enn det selvtitulerte albumet Kris Allen til Kris Allen, som Lambert tapte for i finalen av American Idol.
Annet
Lambert opptrådte på finalen i So You Think You Can Dance sesong 6, mens Kris Allen som slo han i finalen i Idol, opptrådte på semifinalen.
John Gray (filosof)
Biografi
Gray har skrevet flere innflytelsesrike bøker, inkludert False Dawn: The Delusions of Global Capitalism (1998), som argumenterer for at fri markedsglobalisering er et ustabilt opplysningsprosjekt som for tiden er i ferd med å gå i oppløsning; Straw Dogs: Thoughts on Humans and Other Animals (2002), som angriper filosofisk humanisme, et verdensbilde som Gray hevder har sin opprinnelse i religion; og Black Mass: Apocalyptic Religion and the Death of Utopia (2007), en kritikk av utopisk tenkning i den moderne verden.
Gray ser på vilje, og derav moral, som en illusjon, og fremstiller menneskeheten som en elendig art som driver med å utslette andre former for liv. Gray har skrevet at "mennesker... kan ikke ødelegge jorden, men de kan lett ødelegge miljøet som opprettholder dem."
Gray er ateist.
Tisleidalen kirke
Tisleidalen kirke er en kirke konstruert i en rektangulær form, fra 1957 i Tisleidalen i Nord-Aurdal kommune, Innlandet fylke.
Byggverket er i tre og har 130 plasser.
Operasjon Rolling Thunder
Operasjon Rolling Thunder var en amerikansk bombekampanje rettet mot Nord-Vietnam under Vietnamkrigen. Målet var dels å styrke moralen i Sør-Vietnam, dels å prøve å få Nord-Vietnam til å innstille støtten til FNL, dels å ødelegge Nord-Vietnams transportsystem, industrielle kapasitet og luftforsvar, samt stoppe overførselen av militære styrker fra Nord- til Sør-Vietnam.
The Stolen Loaf
The Stolen Loaf er en amerikansk stumfilm fra 1913, regissert av D. W. Griffith.
Handling
Historien følger en fattig mann stjeler et brød for å skaffe mat til resten av familien sin, men det mannen ikke vet er at det ligger en stjålet diamant gjemt inni brødet.
Liste over fylkesordførere i Aust-Agder
Liste over fylkesordførere i Aust-Agder fra fylkeskommuneloven trådte i kraft den 1. januar 1964 til Agderfylkene ble slått sammen 1. januar 2020.
Karl Bebendorf
Karl Bebendorf (født 7. mai 1996) er en tysk friidrettsutøver som konkurrerer i mellomdistanseløp og hinderløp.
I 2021 representerte han Tyskland på øvelsen 3000 meter hinder under Sommer-OL 2020 arrangert i Tokyo der han løp forsøksheat, men kvalifiserte seg ikke til finalen.